SATOR-négyzet

A sator-négyzet egy latin nyelvű palindrom, amelynek 25 betűjét 5 sorban és 5 oszlopban, négyzet alakban írják fel:
S A T O R
A R E P O
T E N E T
O P E R A
R O T A S
A szöveget akár vízszintesen, akár függőlegesen, akár a bal felső, akár a jobb alsó sarokból kezdve olvassuk, mindig ugyanazt kapjuk: SATOR AREPO TENET OPERA ROTAS. Néha előfordul fordított szórendben is: ROTAS OPERA TENET AREPO SATOR. A palindromot alkotó 5 szóból 4 értelmes latin jelentéssel bíró szó (sator, tenet, opera, rotas) azonban az Arepo-nak nincs értelme önmagában. Egyes feltételezések szerint az utóbbi szót mint tulajdonnév kell értelmezni, és akor nagyjából a jelentése "Arepo magvető működésben tartja a kerekeket." A SATOR-négyzetben megtalálható 25 betűből több anagramma is készült:
* O PATER, ORES, PRO AETATE NOSTRA (Ó, Atya, imádkozz korunkért!);
* ORA, OPERARE, OSTENTA TE, PASTOR (Imádkozz, dolgozz és mutasd magad, pásztor!);
* RETRO SATANA, TOTO OPERE ASPER (Hátrálj, Sátán, te kegyetlen minden munkádban!)
* SATAN, TER ORO TE, OPERA PRAESTO (Sátán, háromszor kérlek, dolgozz hamar!)
==== Szerepe Lilith ellen ====
Mivel a jelkép gyakran fordul elő keresztény templomokban, sokan próbálták összefüggésbe hozni a keresztény kultúrával is. Egy Felix Grosser nevű evangélikus lelkipásztor, és tőle függetlenül két másik tudós is az 1920-as években észrevette, hogy a betűkből kialakítható a PATERNOSTER (Miatyánk) szó, amelyet kereszt alakban, önmagát metszve kétszer is elhelyezhetünk, ha megtartjuk a négyzet közepén található N betűt, így pedig éppen két A és két O marad ki, amelyek az alfát és ómegát, azaz a kezdetet és a véget jelentik. Ám 1925-ben a még a kereszténység ottani megjelenése előtt elpusztult Pompei romjai között is találtak egy ilyen négyzetet, ez a felfedezés pedig megdöntötte a keresztény eredet elméletét. Egészen véletlenül ezt a feloldást álmodja meg Mark Wilson, mely végülis lehetővé teszi Franz Gallandnak a Szent Lándzsa teljesértékű aktiválását, és így ezzel Lilith elpusztítását.
==== Előfordulása az univerzumban ====
Csak úgy mint a Földi történelem során, az univerzumban is itt-ott felbukkan a SATOR-négyzet, egyik ilyen eset például az Evolvens kalózai antológiás kötet címadó regényében található meg.
Category:Fogalom